Ozvaničen nastavak radova u okviru projekta vodosnabdijevanja "Crno vrelo"\nHome / Vijesti / Lokalne vijesti / Ozvaničen nastavak radova u okviru projekta vodosnabdijevanja „Crno vrelo“\nOzvaničen nastavak radova u okviru projekta vodosnabdijevanja „Crno vrelo“\nAutor: Redakcija Objavljeno: 29. May 2017.\nDanas je ozvaničen nastavak radova koji se izvode u okviru projekta vodosnabdijevanja „Crno vrelo“, u kojem zajedno učestvuju Banja Luka i Prijedor . U Donjem Pervanu, gdje se i nalazi izvorište Crno vrelo, okupljenima su se obratili predsjednica Vlade RS Željka Cvijanović, gradonačelnik Banja Luke Igor Radojičić i gradonačelnik Prijedora Milenko Đaković.\n– U pitanju je ogroman projekat, koji se finansira iz različitih izvora. Nakon što je Vlada finansirala dio radova koji se tiču Prijedora, u saradnji sa banjalučkom Gradskom upravom smo odlučili da idemo u nastavak ovog projekta. Od predviđena 2 miliona KM koji su neophodni za nastavak radova, Vlada je uplatila 500 000 KM – rekla je Cvijanović i dodala da će se ostatak sredstav uplatiti kako radovi budu tekli.\nOna je dodala da su ovakvi projekti jedan od najboljih načina da se obezbijedi život građana Srpske. Zadovoljstvo što se radovi na ovom vodovodnom sistemu nastavljaju izrazio je i prvi čovjek Prijedora, Milenko Đaković.\n– Mi u Prijedoru malo prednjačimo, završili smo sekundarnu mrežu, i stigli smo do tercijarne i kućnih priključaka. Ali Evropska investiciona banka nije dozvoljavala da se radi na tercijarnoj mreži, sve dok se ne završe zajednički objekti, poput ove fabrike vode – poručio je Đaković.\nBanja Luka i Prijedor nastavljaju sa radom na jednom od kapitalnih projekata. Projekat „Crno vrelo“ obuhvata direktno i indirektno, područje koje obuhvata preko 20 000 stanovnika. Nakon više godina zastoja nastavljamo sa radovima na samom mjestu proizvodnje vode, i sa sredstvima od dva miliona KM trebalo bi da ove godine završimo ovu fazu – poručio je Igor Radojičić, gradonačelnik Banja Luke. Sistem “Crno vrelo” obezbijediće uredno vodosnabdijevanje za prijedorska naselja Jelićka, Gradina, Marićka, Niševići, Omarska, Kevljani, Petrov Gaj i Kamičani.


KURTIJEVI KOSOVARI PROTIV "VELIKE ALBANIJE" - "Mini-Šengen" zavadio Prištinu i Tiranu, drvlje i kamenje na Ramu! | Vestinet.rs\nPočetna TEMA DANA\tKURTIJEVI KOSOVARI PROTIV „VELIKE ALBANIJE“ – „Mini-Šengen“ zavadio Prištinu i Tiranu, drvlje i kamenje na Ramu!\nKURTIJEVI KOSOVARI PROTIV „VELIKE ALBANIJE“ – „Mini-Šengen“ zavadio Prištinu i Tiranu, drvlje i kamenje na Ramu!\nBalkanski „mini-Šengen“ ozbiljno je produbio podele u odnosima Prištine i Tirane.\nPriština tu inicijativu smatra „ishitrenom i nepotebnom“, a Tirana, to jest albanski premijer Edi Rama, učesnik dva do sada održana sastanka, u Novom Sadu i Ohridu, smatra je veoma korisnom za sve zemlje regiona.\nTo je tema kojom se danas bave svi prištinski mediji, nakon što je premijer Albanije Edi Rama poručio u utorak, da suprotstavljanje Prištine inicijatvi, kojom se obezbeđuje bolji protok ljudi, roba i usluga, između zemalja Balkana, ugrožava spoljnu politiku Albanije zarad svojih unutrašnjih političkih interesa.\nRama je to rekao i u obraćanju novinarima u Ohridu, a potom je gostujući na Top čenelu ponovio da je dugo objašnjavao kandidatu za premijera nove prištinske vlade, Aljbinu Kurtiju, u čemu je značaj procesa „mini-Šengena“ i da bi bio veoma iznenađen ako on to ne razume, jer je, kako je dodao, Kurti dovoljno inteligentan.\n„Ako se pretvara da razume ili ne razume, to je njegov izbor, ali izgleda da se spoljna politika sa Albanijom koristi za unutrašnju politiku. Ne verujem da je to najbolje, imaćemo vremena da razgovaramo i produbimo diskusije“, rekao je tada Rama.\nKurti je potom kritikovao Albaniju i premijera Edija Ramu, poručivši da je albanski premijer trebalo da sačeka formiranje nove prištinske vlade, da je ta inicijativa ne samo „ishitrena i pogrešna“, već da je Albanija trebalo da taj projekat pokrene s Prištinom, a ne s Beogradom.\n„Novi Sad i Ohrid su bili greška, Ne počinje se sa Srbijom. Počinje se dogovorom Kosova i Albanije, nastavlja dogovorom Hrvatska-Bugarska, a zatim zvanično Sarajevo, Podgorica i Skoplje, pa tek na kraju Beograd“, naveo je Kurti.\nIdentičnog stava je i kandidatkinja za premijera prištinske vlade Vjosa Osmani iz Demokratskog saveza Kosova.\nOna je za prištinske medije rekla da je uverena da je Rama o balkanskom „mini-Šengenu“ razgovarao najpre s Prištinom ubedili bi ga, kaže, da je ona loša za Kosovo.\nPrištinski analitičari konstatuju da je incijativa, koju je pokrenuo predsednik Srbije Aleksandar Vučić, a priključili su joj se premijeri Severne Makedonije i Albanije, Zoran Zaev i Edi Rama, samo produbila podele u odnosima Prištine i Tirane, a krivicu za to vide u obema stranama nespremnim da ojačaju međusobne odnose.\nPrištinski Zeri podseća da je od prvog sastanaka prištinske vlade i vlade u Tirani, u januaru 2014., potpisana desetina sporazuma o zajedničkom strateškom upravljanju i evroatlantskom vizijom, koji se, međutim, u praksi ne sprovode.\nOvu zategnutost u odnosima Prištine i Tirane komentarisao je lider kosovskog Pokreta za ujedinjenje Valon Murati upozorivši da će nastavljanjem takvog trenda, Kosovo imati nesagledive posledice.\n„Kosovski centrizam je antialbanski i, naravno, u budućnosti će uticati i na napuštanje socijalne i nacionalne kohezije na Kosovu, otvarajući tako opasne kapije za budućnost Kosova i Albanaca“, napisao je Murati na svom profilu na Fejsbuku.\nIstakao je da ako nova prištinska vlada krene tim putem, koji, kako je naveo, promoviše DSK, Priština će trepeti veliku štetu, a posebno u odnosima s Albanijom.\n„Kosovocentrizam nije samo antialbanski, već otvara i vrata ksenofobiji u našem društvu.\nShodno tome, kosovocentrizam je takođe antievropska vrednost, jer ono što je ikada dokazano na ovim prostorima, samo je albanski identitet koji objedinjuje svu složenost da je Albanac sam po sebi evropska vrednost“, naveo je Murati.\nPrištinski analitičari koji se protive „mini-Šengenu“ smatraju da je učešćem Albanije na sastancima u Novom Sadu i Ohridu, a naredni je zakazan za decembar u albanskom gradu Draču, Edi Rama pomogao Beogradu.\nRama, kažu, nije ukazao šta Tirana i Priština mogu imati od te inicijative, kao i od, kako kažu, čestih susreta albanskog premijera sa srpskim predsednikom.\nPolitikolog Sulejman Mehazi kaže da balkanski „mini-Šengen“ nije ništa drugo nego, kako kaže, „rusko-pravoslavni uticaj“ i da je zato Ramino učešće u toj inicijativi opasno za njega, Albance, ali i za ceo Balkan, EU i SAD.\nMehazi smatra da bi Rama stoga morao da bude oprezniji, jer učešćem Albanije u toj inicijativi on podržava, kako kaže, „genocide, silovanja, ubistva, srpske deportacije građana Kosova, podržava sva Miloševićeva ružna dela“.\nPrema njegovim rečima, sastanak Rame, Vučića i Zaeva u Ohridu je za, kako navodi, „objedinjavanje pravoslavno-ruskih snaga protiv naprednih i demokratskih snaga EU i SAD“.\n„Nesvesna tvrdoglavost navela je Ramu da napusti američko i evropsko Kosovo i pridruži se pravoslavnom mini šengenu Vučiću, ruskom Zaevu i Putinu. Kao što se vidi Srbija je za Ramu vrednija od celog albanskog Kosova“, rekao je Mehazi za prištinsku Bota sot.\nIsto kaže i profesor Enver Bitići, koji smatra da je „mini-Šengen“ odstupanje od evropskih integracija, te da je Rama podržao „balkansku uniju“ sa svim bivšim jugoslovenskim državama, minus Slovenija plus Albanija.\n„Ova vrsta ujedinjenja je volja arogantnih i autoritativnih balkanskih vođa, Edija Rame i Aleksandra Vučića. I ako predsednik Srbije zna da je ova inicijativa u interesu njegove zemlje, zašto premijer Albanije trči za srpskim, a protiv albanskog interesa? Ovo je zagonetka…“, smatra Bitići.\nDVOSTRUKI OSKAROVAC – Preminuo Branko Lustig, zatočenik Aušvica i producent „Šindlerove liste“ i „Gladijatora“!\nKompromis je u pomeranju parlamentarnih, a održavanju lokalnih izbora…


Više od 200 osoba uhapšeno na protestima u Belorusiji - Svet - Dnevni list Danas\nPočetna » Svet » Više od 200 osoba uhapšeno na protestima u Belorusiji\n0Piše: Beta 18. oktobra 2020. 21.13\nPortparolka Ministarstva unutrašnjih poslova Olga Čemodanova izjavila je Frans presu da je više od 200 demonstranata uhapšeno, skoro svi u Minsku i dodala da je policija koristila gumene metke kako bi rasterala demonstrante koji su policajce gadjali kamenicama.\nPolicija nije koristila bojevu municiji kako je zapretila da će učiniti ako to bude „nephodno“.\nDanašnji protest je prvi otkako je opoziciona liderka Svetlana Tihanovska, koja se sklonila u Litvaniju da bi izbegla hapšenje, postavila ultimatum Lukašenku da se povuče sa čela države do 25. oktobra. Ona je najavila da će u suprotnom pozvati sve gradjane da izadju na ulice i da započnu generalni štrajk.\nBelorusija je pogodjena političkom krizom od predsedničkih izbora, kada su širom zemlje počeli masovni antivladini protesti, inicirani zvaničnim rezultatima glasanja prema kojima je Lukašenko osvojio više od 80 odsto glasova. Protivnici Lukašenka tvrde da su izbori pokradeni.\nOd početka protesta, najmanje tri osobe su poginule, a desetine su povredjene.\nU Bangkoku više od 10.000 ljudi na ulicama uprkos zabrani okupljanja


Vremeplov za 24.01.2017\nNaslovna · Vesti · Vremeplov za 24.01.2017\n1458. – Matija Korvin postao je mađarsko-hrvatski kralj. Vladao je do 1490. godine. Ostao je upamćen kao uspešan vojskovođa, zakonodavac i organizator. Pomagao je razvitak gradova i osnovao je Univerzitet u Požunu, veliku biblioteku i prvu štampariju.\n1847. – Rođen je srpski vojskovođa vojvoda Radomir Putnik, koji se kao sjajan strateg posebno iskazao u balkanskim ratovima i u Prvom svetskom ratu i bio učesnik svih ratova Srbije od 1876. do 1916. U dva srpsko-turska rata od 1876. do 1878. komandovao je Rudničkom brigadom i Veterničkim odredom, jedinicama koje su se istakle u borbama na Javoru, Krevetu, Velikom Šiljegovcu, Đunisu, oko Pirota i u oslobađanju Niša, Vranja i Gnjilana. U srpsko-bugarskom ratu 1885. bio je načelnik Štaba Dunavske divizije, a 1890. postavljen je za pomoćnika načelnika Glavnog generalštaba. Tada je u program obuke starešina uveo rešavanje taktičkih zadataka na Višoj školi Vojne akademije, gde je predavao taktiku i generalštabnu službu. Komanda nad Šumadijskom divizijskom oblašću poverena mu je 1893, ali mu je 1895. oduzeta i 1896. je penzionisan pod sumnjom da sarađuje s Radikalnom strankom. Reaktiviran je 1903. posle ubistva kralja Aleksandra Obrenovića i otad je kao načelnik Glavnog generalštaba i ministar vojske 1904, od 1906. do 1908. i 1912. rukovodio ratnim pripremama. Zahvaljujući njemu, srpska vojska je naoružana brzometnim oružjem i teškom artiljerijom, utvrđena je njena doktrina, povećan je i obučen rezervni starešinski kadar, otvorene su oficirske škole rodova, obučeno je više generacija generalštabnih oficira, izrađeni su ratni planovi i propisani postupci mobilizacije. U Prvom balkanskom ratu je kao načelnik Štaba Vrhovne komande znatno doprineo pobedi srpskih armija u neočekivanom sudaru s turskom vojskom u Kumanovskoj, a zatim u Bitoljskoj bici u oktobru i novembru 1912. U Drugom balkanskom ratu 1913. pravovremeno je rasporedio i pripremio vojsku, predvidevši bugarski napad, što je bilo odlučujuće za trijumf u Bregalničkoj bici. U Prvom svetskom ratu 1914. doprineo je veštim manevrisanjem i grupisanjem glavnine srpskih snaga slamanju nadmoćnih austrougarskih trupa u Cerskoj i Kolubarskoj bici. Rukovodio je povlačenjem srpske vojske 1915, osujetivši nizom manevara nameru nemačke Vrhovne komande da je u sadejstvu s bugarskim i austrougarskim trupama opkoli i uništi, ali su ga prethodno saveznici – pogrešno procenivši situaciju – onemogućili da ofanzivom spreči Bugarsku da stupi u rat na strani Centralnih sila. U toku povlačenja srpske vojske teško je oboleo i upućen je na lečenje u Francusku, gde je umro 1917.\n1935. – Proizvedeno je prvo pivo u konzervi marke “Krueger Cream Ale”.\n1937. – Zaključen je jugoslovensko-bugarski pakt o večnom prijateljstvu. Bugarska nije htela da pristupi Balkanskom paktu koji je garantovao granice, ali joj je odgovaralo zbiliženje s najjačom balkanskom silom kako bi lakše ostvarila pretenzije prema Grčkoj (Trakija) i Rumuniji (južna Dobrudža).\nBy Alan Ford, Vremeplov za 24.01.2017,


Prekinute obje najavljene sjednice Skupštine KS zbog nedostatka kvoruma | Dnevnik.ba\nPrekinute obje najavljene sjednice Skupštine KS zbog nedostatka kvoruma\nbojkot sda, df-a i sbb-a\nZbog nedostatka kvoruma prekinuta je i druga najavljena sjednica Skupštine Kantona Sarajevo na kojoj je trebao biti utvrđen datum održavanja sjednice Skupštine KS u vezi s prijedlogom za glasanje o nepovjerenju Vladi KS.\nTakođer je na dnevnom redu bio i Prijedlog odluke o izmjeni Odluke o potvrđivanju kandidata za izbor predsjedavajućeg ili zamjenika predsjedavajućeg Skupštine KS.\nSjednici je prisustvovalo 15 zastupnika, a nisu prisustvovali zastupnici stranaka SBB, DF i SDA.\nSjednicu je prekinula predsjedavajuća Skupštine KS Danijela Kristić, koja je jučer na konferenciji za medije potvrdila da je njeno imenovanje na poziciju predsjedavajuće Skupštine KS, prema mišljenju OHR-a, ustavno, prenosi FENA.\nMario Nenadić dostavio imena novih ministara Skupštini Kantona Sarajevo


Kadeti upisali drugi trijumf, Radnički – Tamiš 68:47\nkkadmin 15 februara, 2021\nKadeti Radničkog, selekcija igrača do 17 godina, savladala je juče (nedelja, 14. februar) vršnjake iz pančevačkog Tamiša rezultatom 68:47 u utakmici koja je odigrana u Hali sportova u Kovinu.\nPut ka pobedi tim trenera Cvetkovića počeo je da gradi već u prvoj četvrtini kada je goste sveo na svega pet poena i došao, do najmanje moguće, dvocifrene prednosti (15:5), koja je za još osam poena uvećana u narednom desetominutnom periodu za ukupnih 36:18.\nI treća četvrtina pripala je našem timu rezultatom 21:17, dok je su poslednjih deset minuta gosti dobili minimalnom razlikom (12:11).\nAleksa Lakićević predvodio je Radnički do druge pobede u sezoni sa 34 poena. Kocić je imao 18, Pušonjić 6 (koji je sa kolegom po poziciji Perišićem „zaključao“ reket). Isti broj poena imao je i Matić, dok su Ranislavić i Perišić ubacili po 2.\nRadnički je 6. febrara u Kovinu izgubio od lidera na tabeli i neporaženog Vršca (imaju 5-0) rezultatom 79:69, a odlučujuća po konačan ishod susreta bila je treća deonica koja je pripala vršačkom sastavu 25:8.\nDa podsetimo, Radnički je još pobedio Borac u Starčevu 80:64, dok je izgubio od In Montea u Vršcu 61:54 i Tamiša u Pančevu 86:73.\nNa tabeli vodi Vršac koji ima svih 5 pobeda, Tamiš ima 4 pobede (iz 8 susreta), kao i Opovo 99 (7 utakmica). In Monte je na 3-2, Radnički na 2-3, a po jednu pobedu uz četiri poraza imaju PBC 64 i Borac.


Predavanje volontera Crvenog krsta – Portal Opštine Ivanjica\n30.01. članovi “Kluba 25” – mladi edukovani volonteri Crvenog krsta Ivanjica su u saradnji sa Kancelarijom za mlade održali edukativno predavanje za grupu volontera iz oblasti dobrovoljnog davalaštva krvi “Odgovori na izgovore”, kao i popunjavanje upitnika o pznavanju ove oblasti.\nProjekat „Klub 25“ cilja na mlade ljude između do 25 godina starosti. Polazna tačka jeste promocija dobrovoljnog, nenagrađenog i anonimnog davanja krvi, ali i izvanredna prilika da se kroz projekat promovišu zdravi stilovi života, pozitivan stav prema životu, altruizam i humanost, ali i građanska solidarnost.\nKlub 25 promoviše ideju da mladi ljudi budu okupljeni oko ideje dobrovoljnog davanja krvi, po principima dobrovoljnosti, nenagrađenosti i anonimnosti, shodno zakonskoj regulativi i preporukama Svetske zdravstvene organizacije. Sam naziv Kluba 25 govori o tome da sami mladi uzrasta do 25 godina, koji su članovi žele da daju krv 25 puta u životu, ali i motivišu druge (svaki član Kluba dodatnih 25 mladih) da daju krv zato što to žele, za osobu koju ne poznaju, ne očekujući za akt davanja krvi nagradu jer je jedino na taj način dolazi do bezbedne krvi za sve pacijente koji bez ovog tikva ne mogu preživeti ili se ne mogu lečiti.\nCrveni krst Srbije je partner transfuziološke službe i putem mreže volontera radi na regrutovanju, zadržavanju i motivisanju građana da postanu i ostanu dobrovoljni davaoci krvi. Naša zemlja je godinama na procentu oko 3,4% prikupljenih jedinica krvi, a realne potrebe se kreću oko 4% prikupljenih jedinica krvi, oko 300.000 .\nS obzirom na to da pri organizaciji Crvenog krsta volontiraju mladi ljudi, koji su i nosioci aktivnosti naše organizacije, većina svoje angažovanje u ovoj oblasti ostvaruje kroz Omladinske terenske jedinice, što je zvaničan naziv organizovanja mladih u Crvenom krstu u skladu sa pravilnikom o organizovanju i delovanju mladih Crvenog krsta Srbije.\nKlub 25 je dobra prilika da se pored druženja, kroz osnaživanje mladih da se priključe organizaciji Crvenog krsta koja može i treba da im da dobru početnu poziciju da kroz volonterski rad nauče nešto novo, upoznaju nove ljude, sarađuju sa osobama koje dele slične interese i uverenja, kreativno provode slobodno vreme, imaju priliku da probaju svoje sposobnosti i na kraju krajeva, stiču znanja iz oblasti u kojoj žele da volontiraju.\nokt 16, 2021, 5:20 pm


Rashodi za plate zaposlenih najveća stavka – Podrinske\nRashodi za plate zaposlenih najveća stavka\nLIČNI STAV – POČELA SKUPŠTINA GRADA ŠAPCA\nTačno, kako je i najavljeno, u 9 časova, počelo je zasedanje Skupštine grada Šapca uz direktan televizijski prenos. Ono što se odmah moglo uočiti je da Skupštini ne prisustvuje niko iz opozicije ali i da je „stabilna“ većina spala na svega 38 odbornika.\nPosle usvajanja dnevnog reda prešlo se na diskusiju o budžetu. Izveštaj o novcu građana Šapca podnela je načelnica finansija a iz njenog izlaganja moglo se zaključiti da su najveći troškovi, koji se izdvajaju iz budžeta, plate zaposlenih u gradskoj upravi i da su prihodi znatno veći od rashoda.\nMarijana Maca Kostadinović, načelnica finansija\nNakon načelnice finansija odbornicima se obratio i gradonačelnik Šapca koji je u svom stilu veličao rad trenutne vlasti i kritikovao prethodnu sa sve bivšim gradonačelnikom. Međutim, u njegovom populističkom govoru, svako ko se imalo razume u finansije, može da zaključi da gradonačelnik i njegov „tim“ ni posle dve godine nisu shvatili čemu služi gradski budžet. To je možda i odgovor na opravdanu zabrinutost brojnih Šapčana da je grad prestao sa razvojem i da ne postoji ni jedan značajan investicioni i razvojni projekat kakvi su neophodni gradu i koji bi po budžetu od skoro pet milijardi morali da postoje. Jer, bazen, bolnica u nagoveštaju i desetak kilometara asfaltiranih, uglavno seoskih puteva, jer je uže jezgro grada potpuno sredila prethodna vlast, nisu nikakav uspeh trenutne lokalne vlasti već sunovrat razvoja jednog od najperspektivnijih gradova u Srbiji. A onaj ko obavlja funkciju gradonačelnika i oni koje je on odabrao da upravljaju gradom trebali bi da znaju da gradski budžet nije štedno kreditna zadruga već mora da bude investicioni i razvojni kako bi Šabac mogao još „više, brže i bolje“ da se razvija.\nMeni, lično, u oči je „zapalo“ nekoliko činjenica sa ovog zasedanja:\nIzostaje diskusija po svim tačkama dnevnog reda i imam utusak da su svi na Skupštinu došli samo da „otaljaju“ posao i da zadovolje formu.\nSkupštinskom zasedanju, ponovo, ne prisustvuje Gaša, čuvena naprednjačka perjanica i ozbiljan kritičar bivše vlasti. Pa, mene lično, interesuje, a uskraćen sam za to, da čujem šta o radu ove, njegove, naprednjačke vlasti misli Goran Mijailović. I zbog čega više nije „aktivan“? Da li neće ili ne sme?\nI, na kraju, moram da konstatujem da je dugogodišnja načelnica finansija „sve mlađa i lepša“!


Вучић: Купујемо оружје од Израела, неће бити мала испорука - Нови Стандард\nVučić: Kupujemo oružje od Izraela, neće biti mala isporuka\nVučić je u intervju za „Džeruzalem post“ dodao i da će Srbija otvoriti diplomatsko predstavništvo i predstavništvo Privredne komore u Jerusalimu\nSrbija namerava da kupi oružje od Izraela, izjavio je predsednik Aleksandar Vučić u intervjuu Džeruzalem postu. Vučić je za izraelski list, na marginama konferencije Američko-izraelskog saveta za javne poslove u Vašingtonu, ponovio da će Srbija otvoriti diplomatsko predstavništvo i predstavništvo Privredne komore u Jerusalimu i istakao da će se Srbija uvek truditi da uskladi svoje interese sa Izrealom.\nOdgovarajući na pitanje o antiizraelskoj kampanji bojkota, izolacije i sankcija (BDS) u zapadnoj Evropi, Vučić je rekao da Srbija namerava da kupi oružje od Izraela i da ta nabavka „neće biti mala isporuka”. Vučić je rekao da BDS u Srbiji ne postoji i istakao da naša zemlja „nije plodno tle za antisemitske poruke”. „Niko u Srbiji nije čuo za taj pokret bojkota”, rekao je predsednik. Džeruzalem post ocenjuje da Vučićeve izjave i postupak mogu da se posmatraju kao oštar odgovor na kampanju BDS, uz podsćanje da je i austrijski parlament prošle nedelje okarakterisao BDS kao antisemitski. Na pitanje Posta o obrascu glasanja Srbije u UN gde se Izrael, kako tvrdi izraelska vlada, pristrasno napada, Vučić je rekao da Srbija uvek može da bude uzdržana kad je reč o antiizraelskim rezolucijama.\nGovoreći o izraelsko-palestinskom teritorijalnom sporu, Vučić je rekao da od Palestinaca i Izraelaca zavisi postizanje rešenja. On je pozdravio inicijativu predsednika Trampa za rešenje spora, navodi list. Džerusalem post piše i da je Srbija bila prva zemlja koja je usvojila Zakon o restituciji jevrejske imovine zaplenjene tokom holokausta. Podseća i da su Vučićevog dedu po ocu ubile ustaše tokom Drugog svetskog rata i da su hrvatski fašisti proterali njegovu porodicu, koja se naselila kod Beograda. Vučić je najavio da Srbija planira otvaranje diplomatskog predstavništva i ekonomske kancelarije u Jerusalimu „Otvorićemo vrlo brzo ne samo kancelariju naše privredne komore, već, zajedno sa privrednom komorom, zvanično državnu kancelariju u Jerusalimu sa srpskom zastavom zajedno sa našom ambasadom u Tel Avivu”, rekao je Vučić, prenosi Tanjug.\nALBANCI POKUŠALI DA MINIRAJU NASTUP SRBIJE\nAmerika pokazuje sve veću zainteresovanost za jugoistočnu Evropu i mislim da će se to kroz razne vidove pokazati i u praksi, to je šansa i za našu zemlju. Ne verujem u preokrete, ali verujem da ova moja poseta Vašingtonu može da bude veoma važna. SAD neće promeniti svoju odluku o priznavanju nezavisnosti Kosova, oko toga se ne treba zanositi, ali mi možemo da pokušamo da se borimo za svoje interese, da prikažemo Srbiju na drugačiji način.\nTo je u nedelju poručio predsednik Srbije Aleksandar Vučić iz Vašingtona, gde je započeo seriju sastanaka sa ključnim ljudima američke administracije i najbližim saradnicima predsednika Donalda Trampa, a koji bi mogli da budu prelomni u rešavanju kosovskog pitanja. Vučić u Vašingtonu učestvuje na godišnjoj konferenciji Američko-izraelskog komiteta za javne poslove (AIPAC) u Vašingtonu, organizacije koja važi za jednu od najmoćnijih i nauticajnijih u SAD.\nNastup predsednika Srbije, s ozbirom na težinu i značaj ove organizacije i njen uticaj na centre političke moći i odlučivanja, pa i sastav ljudi koji ove godine učestvuju na skupu, među kojima su i dve trećine Kongresa SAD, nesumnjivo će imati značajan odjek među američkim, ali i drugim partnerima Srbije. Zbog toga je, prema nekim informacijama, bilo pokušaja da se spreči obraćanje predsednika Vučića, ili da se bar izdejstvuje da pred učesnicima konferencije govori i predsednik privremenih institucija u Prištini Hašim Tači, oko čega se maksimalno angažovao i albanski lobista kongresmen Eliot Engel, ali su organizatori to odbili. – Ovde se suočavamo sa velikom kampanjom koju su Albanci poveli preko filma jednog Hrvata u kojem Srbe u Drugom svetskom ratu pokušavaju da prikažu u negativnom svetlu. Pokušavaju na sve moguće načine da spreče da se glas Srbije čuje na AIPAC.\nNa pitanje da li je tačno da će se u Vašingtonu sresti i sa Tačijem, i to uz posredovanje Trampovog izaslanika za dijalog Beograda i Prištine Ričarda Grenela, Vučić je rekao: – Nemam ništa protiv bilo kakvog susreta sa Tačijem, ali stvarnih suštinskih pregovora neće biti dok ne ukinu takse. Vučićevi sastanci u Vašingtonu dolaze u trenutku kada se iz SAD vrše do sada najsnažniji pritisci na Prištinu da ukine takse na robu iz centralne Srbije i BiH, i to bez postavljanja dodatnih uslova Beogradu. Šef srpske države u nedelju se sastao sa zamenikom pomoćnika državnog sekretara SAD i specijalnim predstavnikom za Zapadni Balkan Metjuom Palmerom, kao i sa bivšim ambasadorom SAD u Beogradu Majklom Kirbijem. Razgovarao je i sa izvršnim direktorom američke Međunarodne korporacije za razvoj finansiranja Adamom Boulerom, što takođe ukazuje na spremnost SAD da i finansijski pomognu regionu. U planu su i razgovori sa američkim državnim sekretarom Majkom Pompeom, sa savetnikom za nacionalnu bezbednost predsednika SAD Robertom O`Brajanom…\nSkupština u Prištini u ponedeljak će vanredno zasedati povodom najave premijera privremenih institucija na KiM Aljbina Kurtija o ukidanju taksa. Kurtijev koalicioni partner, predsednik Demokratskog saveza Kosova Isa Mustafa zatražio je u nedelju da se ukinu takse, ne samo zato što to traže SAD, nego zato što je to u interesu Prištine. Grenel je pohvalio ovu izjavu na svom Tviter nalogu, nazivajući Mustafu “hrabrim liderom”: – Ukidanje taksa bio bi početak mnogo većeg napretka – koji bi došao brzo. Ali, ekonomskog napretka nema dok se takse ne povuku.\nMeđu govornicima na konferenciji AIPAC su i potpredsednik SAD Majk Pens, američki državi sekretar Majk Pompeo, lideri oba doma Kongresa, izraelski premijer Benjamin Netanjahu, jedan od demokratskih kandidata za predsednika SAD Majkl Blumberg, kao i specijalni izaslanik predsednika SAD za dijalog Beograda i Prištine Ričard Grenel, bivši potpredsednik SAD Džo Bajden…\nUčešće su potvrdili i austrijski kancelar Sebastijan Kurc, predsednica Estonije Kersti Kaljulaid, predsednik Kolumbije Ivan Duke Markes… Vučić je uoči odlaska u Vašington poručio da je njegovo učešće na konferenciji “veliko priznanje” za Srbiju.\nODSKOČNA DASKA ZA BOLjE ODNOSE\nVučićeva poseta SAD, smatra politički analitičar Dragomir Anđelković, mogla bi da bude veoma značajna u trasiranju novih puteva saradnje Beograda i Vašingtona:\n– Ona je važan element u mozaiku koji gradimo u SAD i koji treba da popravi naš imidž, ali i da doprinese većem uvažavanju naših nacionalnih interesa od strane Vašingtona. Ne treba očekivati čuda, ali je moguće da Vučićeva poseta donese za nas povoljne pomake koji u dogledno vreme mogu da rezultiraju da se uz američku pomoć postigne kompromis oko Kosova, ali i izbalansiraniji odnos te sile prema srpskim interesima u vezi sa Crnom Gorom i reafirmacijom izvornih dejtonskih principa kada se radi o statusu Republike Srpske.\nIzvor Večernje novosti, 02. mart 2020.\nPreporučujemoAIPACIzraelAleksandar Vučićintervjukupovina oružjanaoružanjeSrbijaDžeruzalem post


Nauči da postupaš s otpadom - Grad Prijepolje\nGrad Prijepolje > Vesti > Prijepolje > Nauči da postupaš s otpadom\nNauči da postupaš s otpadom\nPrijepolje – U okviru prekogranične saradnje, prošle godine počela je realizacije projekta CLEAN, koji se sastoji od edukacija iz oblasti životne sredine, kroz partnersku saradnju opština i javnih komunalnih preduzeća iz Srbije i Crne Gore, odnosno Nove Varoši, Prijepolja, Pljevalja, Berana i Nikšića.\nOvaj projekat, čija je vrednost 391.453 evra, finansira EU, traje 20 meseci, a od početka aprila u Novoj Varoši se održavaju obrazovni časovi iz oblasti životne sredine sa posebnim akcentom na značaj uspostavljanja sistema upravljanja otpadom i uvođenje primarnog prikupljanja otpada koji se može reciklirati.\nPredavanja obuhvataju teme koje se odnose na osnovne karakteristike pojedinih vrsta otpada, pravilno razdvajanje i odlaganje, očuvanje kapaciteta sanitarnih deponija kroz sistem reciklaže, uloga reciklažnih dvorišta u sistemu upravljanja otpadom.\nU drugoj polovini aprila u edukaciju su uključeni i zainteresovani građani Prijepolja, dok su za naredni mesec planirana predavanja i za učenike nižih razreda osnovnih škola iz dve susedne opštine. U istom periodu kroz projekat CLEAN će biti sproveden potupak javne nabavke 116 kontejnera za PET, papir, staklo i metal kao i odgovarajuće prese za baliranje tog otpada za javna komunalna preduzeća u Novoj Varoši i Prijepolju. Podizanjem nivoa znanja o pravilnom postupanju sa otpadom ,posebno sa onim vrstama koje se mogu prikupiti i ponovo preraditi i obezbeđivanjem potrebne opreme za odlaganje takvog otpada i njegovo baliranje, očekuje se smanjenje količina otpada sa javnih površina, smanjenje broja smetlišta, odgovorniji odnos prema životnoj sredini i zdravlju ljudi, kao i smanjenje troškova za transport i odlaganje otpada sa teritorija naših opština. Kroz proces ekološke edukacije prolaze i predstavnici lokalnih samouprava i komunalnih preduzeća i prva grupa iz svih partnerskih organizacija prošla je dvodnevni obrazovni ciklus početkom aprila u Kolašinu, dok će se naredni skup održati u septembru u Novoj Varoši.\n– Izvor: http://www.danas.rs/dodaci/sandzak/nauci_da_postupas_s_otpadom.42.html?news_id=259425#sthash.HTGpL1hv.dpuf


Ekonomija - datum: 2019-01-08 POSLANIK DEMOKRATA DANILO ŠARANOVIĆ SAOPŠTIO\nDanilo Šaranović Pogoršani makroekonomski pokazatelji\nPoslanik Demokrata u Skupštini Crne Gore Danilo Šaranović kazao je da je Crna Gora u prošloj godini zabilježila kontinuitet u pogoršanju svih makroekonomskih pokazatelja.\n– Posebno se izdvajaju struktura rasta bruto domaćeg proizvoda (BDP) kojim se Vlada ponosi, trgovinski deficit gdje je pokrivenost uvoza izvozom svega oko 15 odsto, ali i opšti pad kupovne moći građana što direktno utiče na pad životnog standarda – rekao je Šaranović agenciji Mina biznis.\nPrema njegovim riječima, rast BDP-a se zasniva na konstantnom zaduživanju i ne stvara realnu ekonomsku korist, već kao takav, proizvodi sve veću zaduženost po stanovniku.\n– U ovom trenutku javni dug je prešao 70 odsto BDP-a, dok je svaki crnogorski građanin samo po osnovu javnog duga zadužen više od pet hiljada eura. Rast inflacije je veći od rasta zarada i penzija, što znači da su realni iznosi plata i penzija kao i kupovna moć građana manji – rekao je Šaranović.\nNaglasio je da je od kraja septembra do sredine decembra prošle godine javni dug porastao 100 miliona eura i da sada iznosi 3,2 milijarde ili 70,2 odsto BDP-a.\n– Učešće kapitalnog u ukupnom budžetu iznosi svega 13,46 odsto, pa ako uzmemo u obzir da se najveći dio odnosi na gradnju ove dionice autoputa, ni u ovoj godini ne možemo očekivati ozbiljnije kapitalne projekte – rekao je Šaranović. Budžetom za ovu godinu, kao i planiranim zaduženjima Vlada, kako tvrdi Šaranović, direktno krši okvire iz Fiskalne strategije i smjernice makroekonomske politike za period od 2017. do naredne godine.\n– Vlada planira zaduženje sa dodatnih 854 miliona eura, uz istovremeno ostavljanje mogućnosti da nivo zaduženja u ovoj godini pređe iznos od milijardu – tvrdi Šaranović.\nPrema njegovim riječima, ono što direktno tangira većinu građana Crne Gore jeste uporno odbijanje više inicijativa za povećanje minimalne zarade.\n– Treba napomenuti i to da, prema podacima Poreske uprave, skoro četiri na svakih pet radnika prima zaradu nižu od prosječne, koja iznosi 512 eura. Pored ovog, crnogorski građani plaćaju najskuplju struju u regionu, a šampioni smo i po negativnom realnom rastu zarada i stopi rasta potrošačkih cijena – kazao je Šaranović.


Snaga omladinskih protesta nekad i sada - Diplomatic portal\nEUinfo Snaga omladinskih protesta nekad i sada\nSnaga omladinskih protesta nekad i sada\nPola veka je prošlo od studentskih protesta 1968. godine. Tim povodom je EU info Kutak Niš organizovao akademsko predavanje ,,50 godina od studentskih protesta’’ koje je održao profesor Filozofskog fakulteta u Nišu dr Branislav Stevanović u punoj sali Univerzitetske biblioteke ,,Nikola Tesla’’ u Nišu. Predavanje povodom ovog značajnog jubileja organizovano je u okviru obeležavanja Evropske godine kulturnog nasleđa.\nProfesor Stevanović govorio je o baby boom generaciji, mladalačkoj kulturi koja se formira 1955. godine, razvoju visokog obrazovanja, drastičnom povećanju broja studenata šezdesetih godina prošlog veka na međunarodnom nivou.\nGovoreći o uzrocima studentskih protesta u Jugoslaviji 1968. godine, profesor Stevanović je kazao da su ,,oni predstavljali reakciju na suprotnost između realnosti vladajućeg poretka i proklamovanog besklasnog društva’’. Predavanju je prisustvovao i penzionisani univerzitetski profesor Vlastimir Đokić koji je i sam bio učesnik studentskih protesta ’68. On je podsetio da su tokom protesta studente podržali i njihovi profesori, kao i da su niški studenti pružili značajnu podršku kolegama iz Beograda. ,,Zahtevi su bili – veća sloboda medija, smena tadašnjeg načelnika beogradske policije, ograničavanje minimalca i povećanje zaposlenosti’’, kazao je učesnik protesta.\nProfesor Branislav Stevanović je, sumirajući priču o protestima 1968. godine kazao da, ,,iako su protesti trajali samo sedam dana, ukazali su da socijalizam nije beskonfliktno društvo’’. Osvrnuo se i na kasnije studentske proteste poput 9. Marta kada su se studenti aktivno uključili u protest, 1996. kada je uzrok bila izborna krađa pa do omladinskih protesta 2017. Koji su predstavljali izraz nezadovoljstva rezultatima predsedničkih izbora i medijskim mrakom.


Peku "rankovaču", ne zanima ih Zakon o jakim pićima\nPeku „rankovaču“, ne zanima ih Zakon o jakim pićima\nM. D. 7. novembra 2015. 00:00\nU Jagodini gotovo da nijedno od 6.500 poljoprivrednih domaćinstava nije bez šljivika, većeg ili manjeg, i gotovo svi peku rakiju, retko ko prodaje, pa ih mnogo i ne zanima Zakon o jakim alkoholnim pićima koji je skupštinskoj raspravi, izjavio je Predrag Ilić.\nIlić, koji je bivši novinar, sada kao penzioner ugledan domaćin u svom selu, napominje da se seljaci – voćari, sve više vraćaju staroj dobroj ranki, radi šmeka.\nRakija od ove vrste šljive je ove godine veoma kvalitena. Od kazana od 120 litara dobije se 12 litara „rankovače“ jačene 20 gradi i 12 litara rakije od oko 14 gradi, ističe Ilić.\nOn dodaje da nema svoj kazan, za rakiju, peče na komšijskom ali ima sve drugo, bačve za šljive, buradi za rakiju.\n„Popij malo rakije, biće ti bolje“ – po starim…\nPrijem za građane slabijeg materijalnog stanja, Palma opet delio novac\nNaučnici predvideli: Za 20 godina niko neće piti rakiju!!!\nMladića strpali u auto i oteli u Jagodini: Kidnapovan zbog isterivanja…\n„Rankovača“ se u ovom delu Srbije, po pravilu ostavlja za sebe, za kuću.\nKako na području Jagodine tako i u celom Pomoravlju, Resavi i Levču, gde je pod šljivom oko šest hiljada stabala, najviše u Levču oko 2.500 stabala.\nStarih sorti, ranke, požegače… sve je manje, potisnule su ih „stenlej“ i čačanske sorte“, „lepotica“, „rodna“, „rana“, najviše zbog izvoza, uglavnom na tržište Ruske Federecije, tvrde ovdašnji poljoprivredni stručnjaci.


Slučaj Sjeverne Makedonije pokazuje da ne postoje teškoće, ili kako bi Nelson Mandela rekao da sve izgleda nemoguće dok se ne završi, rekao je\nG. M. / Tanjug 11.12.2020\nGOVORIO NA FORUMU Lajčak liderima regiona: Recite narodu ko vam najviše pomaže\nLajčak učestvovao u radu foruma\nSpecijalni predstavnik EU za dijalog Beograda i Prištine Miroslav Lajčak izjavio je da očekuje i da traži od vodećih lidera na zapadnom Balkanu da više govore svojim građanima o tome koliko je region blizak EU i obrnuto, kao i koliko Unija pomaže građanima u regionu u teškim vremenima.\n- Iskreno se nadam da će pandemija doprinijeti da se shvati koliko je region blizak EU i obrnuto. I ja očekujem, čak zahtijevam od vodećih političara da to kažu svojim ljudima, da bi ljudi znali ko im pomaže kada prolaze kroz teške periode - kaže Lajčak.\nBolna historija regiona\n- Svaka kriza je mogućnost i želim da vjerujem da je Covid kriza mogućnost za što manje retrogradne nacionalističke agende i više pragmatične i ka budućnosti usmjerene agende. Želite da budete dio EU, onda dajte nam jasnu sliku da se približavate EU - istakao je Lajčak.\nNa pitanje da li očekuje više racionalnosti, a manje nacionalizma u regionu, Lajčak je na forumu "To be secure" rekao da bi volio da odgovori potvrdno, ali da je na Balkanu simbolizam jako bitan, a da je istorija još uvijek dio političke agende kod mnogih političara.\n- Moram da kažem da mi je jedan od vodećih političara u regionu rekao da, kada priča građanima o ekonomiji, radnim mjestima, oni ne slušaju. Onda, kaže mi, on počne sa sloganima i oni aplaudiraju - kaže Lajčak i dodaje da će to biti tako još neko vrijeme.\nEvropske integracije, naglašava on, moraju ostati strateško opredjeljenje za sve zemlje u regionu.\n- Znamo da je ovaj proces počeo 2003. u Solunu, ali i dalje je u toku. I da citiram predsjednicu EK Ursulu fon der Lajen (Von der Leyen), koja je rekla da je budućnost cijelog regiona u EU, mi dijelimo istu historiju, istu sudbinu. Zapadni Balkan je dio Unije, a ne samo zaustavna tačna na „Putu svile“ - tvrdi Lajčak.\nKako kaže, svjestan je da nedavna bolna historija regiona baca u sjenku realnost u regionu, ali, ističe, da se ne može promijeniti prošlost, ali da svi mogu da uče iz nje i da budu solidarnija, pravičnija, prosperitetnija i inkluzivnija društva.\n- Jer, radeći zajedno sa EU možemo prevazići naslijeđe prošlosti i napraviti bolju budućnost. Iako znamo da je region na različitim tačkama u procesu EU integracije, dvije zemlje koje su u procesu pristupanja, Crna Gora kao predvodnik i Srbija, Albanija i Sjeverna Makedonija koje smo pozvali da započnu i žao mi je što je sada problem na našoj strani, ali pitanje nije da li, već kada će započeti pregovore i to je poruka upučena njima - objašnjava Lajčak.\nKada je riječ o Kosovu i BiH, dodaje on, još uvijek su u prepristupnom procesu, te moraju da urade neke stvari.\n- Zato sam i ja tu da bi se došlo do normalizacije odnosa između Beograda i Prištine. To nije lako, ali slučaj Sjeverne Makedonije pokazuje da ne postoje teškoće, ili kako bi Nelson Mandela rekao da sve izgleda nemoguće dok se ne završi - ističe Lajčak i dodaje da je saradnja EU sa regionom proces koji nije moguć bez problema i izazova, ali da je i u EU interesu da imaju susjedstvo koje dijeli evropske vrijednosti i norma.\nLajčak: Dijalog Beograda i Prištine se nastavlja u 2021.\n10.12.2020 u 23:56\nVučić nakon sastanka sa Lajčakom: Naša evropska budućnost zavisi od Prištine\n15.10.2020 u 19:53


Nedostupni rezultati meranja kvaliteta vazduha na mernoj stanici "Smederevo Centar" - SDCafe.rs\nHome\tInfoEkologija\tNedostupni rezultati meranja kvaliteta vazduha na mernoj stanici „Smederevo Centar“\nMožeš lagati neke ljude sve vreme, možeš lagati sve ljude neko vreme, ali ne možeš lagati sve ljude sve vreme.“ – Abraham Linkoln.\nSaopštenje za javnost prenosimo u potpunosti:\nNeposredan povod zašto se obraćamo javnosti je što se u poslednjim danima, na dostupnim zvaničnim izvorima, ne prikazuju u realnom vremenu rezultati merenja kvaliteta vazduha sa merne stanice ,,Smederevo Centar’’, tačnije, koncentracije čestica PM10 i PM2,5.\nPoznato je da su upravo povišene koncentracije PM10 i PM2,5 čestica glavni izazivač zagađenog vazduha u Smederevu, koje se godinama unazad svrstava u najzagađeniju, treću kategoriju. Posledice udisanja ovako zagađenog vazduha se ispoljavaju u ozbiljnim poremećajima zdravlja, i akutnim i dugotrajnim, hroničnim. Tenutno pitanje je: šta se to dešava pa je prekinuto merenje zagađenja vazduha i objavljivanje rezultata? Koje su posledice zanemarivanja ili skrivanja ovakvih podataka?\nCrveni bedževi su zajedno sa građanima kupili i postavili LED ekran u centru grada, kako bi emitovali yvanične podatke sa stanice “Smederevo Centar”.\nNa žalost, podaci koji se trenutno prikazuju na ,,Semaforu zagađenja’’ nisu potpuni ni validni jer NE OBUHVATAJU rezultate merenja PM10 i PM2,5 čestica sa navedene merne stanice, to jest – ovi podaci odjednom su nedostupni!\nS obzirom da je Agencija za zaštitu životne sredine po Zakonu obavezna da vrši monitoring kvaliteta vazduha i o rezultatima merenja obaveštava širu javnost, objavljivanjem podataka na svojoj veb stranici, hitno smo tražili objašnjenje i odgovore na pitanja da li se u mernoj stanici ,,Smederevo Centar” vrši merenje koncentracije PM čestica 10 i 2,5, i ako se vrši, zašto se ne objavljuju rezultati?\nGrađani imaju pravo da znaju kakav vazduh udišu. Najvažniji faktor zagađenja vazduha u Smederevu se ne kontroliše ili se rezultati ne objavljuju. Želimo da znamo razlog ovakve situacije, kao i posledice – koliko će ova situacija uticati na rezultate godišnjih merenja, na nivo pouzdanosti merne stanice ,,Smederevo Centar’’, koje merne stanice mogu nadomestiti ovakav propust, na koje načine građani mogu dobiti informacije o kvalitetu vazduha kada nisu dostupne tamo gde treba da budu, da li se na ovaj način poštuje Zakon o zaštiti vazduha Republike Srbije, itd?\nNeadekvatno merenje zagađenja vazduha i neprecizno informisanje javnosti mogu relativizovati problem zagađenja vazduha u Smederevu. Može se sumnjati da postoje situacije u kojima merne stanice naprasno ne prikazuju podatke u danima osetno visokog zagađenja ili da prestanak objavljivanja ovih podataka ima veze sa našim ,,Semaforom zagađenja’’. Ne želimo da učestvujemo u takvim nagađanjima, već zahtevamo što hitnije rešenje problema i prikaz merenja zagađenja vazduha PM česticama u centru Smedereva. Sve drugo predstavlja lažno informisanje, obmanu građana i pokazuje nebrigu o životnoj sredini i zdravlju stanovništva.\nNa Semaforu zagađenja koji su građani postavili će, do adekvatnog rešenja ove situacije, biti označeno da je vazduh koji udišu Smederevci nepoznatog indeksa kvaliteta jer podaci nisu potpuni.\nPokret „Tvrđava“ uputio pritužbu protiv Železare Međunarodnoj komisiji...\nBor, Užice i Smederevo dišu kao na...\nSajt TooSd-a drugi u Srbiji


Arhiva - Sekretar za trgovunu SAD Vilbur Ros, 26. jula 2018.\nSjedinjene Države su od 2011. godine obezbedile gotovo milijardu dolara razvojne pomoći za projekte u Srbiji. To je novac koji je podstakao privredni rast zemlje i unapredio rad lokalnih zajednica, rekla je premijerka Srbije Ana Brnabić tokom razgovora sa sekretarom za trgovinu SAD, Vilburom Rosuom.\nU saoštenju Vlade Srbije nakon sastanka je navedeno da su SAD, kao jedan od najvećih stranih investitora u Srbiji, ukupno uložile oko četiri milijarde dolara, a te investicije su omogućile da se zaposli više od 17.000 radnika.\nVlada je saopštila da je sekretar Vilbur Ros istakao značaj vodećih američkih kompanija koje već posluju u Srbiji i da je poručio da postoji još dosta prostora za investicije u Srbiji.\nRos je rekao da su mogućnosti za angažovanje američkih građevinskih, ali i svih drugih kompanija u Srbiji otvorene juče potpisanim Memorandum o razumevanju u oblasti infrastrukture između Srbije i SAD, navodi se u saopštenju.\nU Vladinom saopštenju navodi se da se premijerka Ana Brnabić zahvalila Rosu na prvoj poseti Srbiji i da je naglasila da je ovo pravi trenutak za razvoj političkih i ekonomskih odnosa dve države.\n"Ponosni smo na proslavu stogodišnjice od kada je u znak savezništva podignuta srpska zastava na Beloj kući", rekla je predsednica Blade i navela da se bilateralni odnosi Srbije i SAD moraju temeljiti kako na zajedničkoj istoriji, tako i na potencijalima brojne srpske dijaspore i značajnim američkim investicijama u Srbiju.\nPo njenim rečima jedan od izazova je nedostatak 15.000 strčnjaka u IT sektoru, na čemu se radi kroz uvođenje novina u formalno obrazovanje i prekvalifikacijama za juniore programere, koje su namenjene ljudima sa talentom za IT i žele da promene karijeru.


Sjednica Savjeta za administrativna pitanja - Muftijstvo tuzlansko\nSjednica Savjeta za administrativna pitanja\nSjednica Savjeta za administrativna pitanja Muftijatva tuzlanskog, kojom je predsjedavao muftija tuzlanski Vahid-ef. Fazlović, održana je u utorak 25. septembra 2018. godine.\nSjednici su prisustvovali rukovodioci službi i predsjednici izvršnih odbora medžlisa sa područja Muftiluka tuzlanskog.\nNa sjednici su razmatrane informacije o realizovanim akcijama u proteklom periodu kao i smjernice za izradu plana rada za 2019. godinu i informacija o predstojećim izborima u Islamskoj zajednici.\nPrema Pravilniku o organizaciji i radu muftijstva Islamske zajednice u Bosni i Hercegovini definirano je da Muftijstvo, pored Savjet za vjerska pitanja, ima i Savjet za administrativna pitanja, sastavljen od predsjednika medžlisa s područja Muftiluka, a čiji će rad doprinositi još dinamičnijem razvoju i radu na području muftijstva.\nSaopćenje sa sastanka muftija Islamske zajednice u BiH povodom predstojećih izbora\nSavjetovanje o mektebu\nMinistar Bukvarević kod muftije tuzlanskog\nMuftija Fazlović na mevludu u Kladnju\nDanas počinju “Dani Kur'ana” u Tuzli\nAutobus prijateljstva Behram-begove medrese\nObećana pomoć za izgradnju islamskog centra u Lukavcu\nRazgovori o unapređenju vakufa u Teočaku


Ovo se desilo prvi put u istoriji Srbije! - Alo.rs\nMinistar finansija u Vladi Republike Srbije Siniša Mali izjavio je da su danas po prvi put u istoriji Srbije investitorima ponuđene na prodaju dvanaestogodišnje dinarske obveznice Republike Srbije.\nMinistar je rekao da je tražnja bila 10 puta veća od ponude, i da je ostvarena istorijski niska stopa prinosa od samo 3,4%. Ukupno su prodate obveznice u iznosu od 19,3 milijardi dinara.\n„Koliko smo napredovali najbolje se vidi u tome da smo 2017., pre samo tri godine, imali emisiju dinarskih obveznica na period od godinu dana i da je tada stopa prinosa iznosila 3,48%. Danas smo dobili još nižu stopu prinosa – 3,4%, a na period od čak 12 godina. Ovo je neverovatan rezultat za Srbiju. Imali smo čak 10 puta veću tražnju, što je najveća tražnja ikada za srpskim obveznicama. To pokazuje koliko se Srbija promenila“, ocenjuje Mali i pojašnjava da 'bid to cover racio', koji pokazuje odnos tražnje i realizaciju po aukciji, iznosi 3,82% što je ujedno i najveća tražnja po aukciji od početka emitovanja državnih obveznica.


Javni poziv nevladnim organizacijama za predlaganje predstavnika/ce za člana/cu Radne grupe za izradu Strategije pametne specijalizacije (2018-2022) s Akcionim planom | CRNVO\nJavni poziv nevladnim organizacijama za predlaganje predstavnika/ce za člana/cu Radne grupe za izradu Strategije pametne specijalizacije (2018-2022) s Akcionim planom\nNa osnovu člana 9 Uredbe o načinu i postupku ostvarivanja saradnje organa državne uprave i nevladinih organizacija („Službeni list Crne Gore”, broj 7/12), Ministarstvo nauke upućuje\nza izradu Strategije pametne specijalizacije (2018-2022) s Akcionim planom\nMinistarstvo nauke poziva nevladine organizacije koje se bave temama iz oblasti naučnoistraživačke djelatnosti, da dostave prijedlog za izbor jednog predstavnika u sastav Radne grupe za izradu gore navedenog akta.\nNevladina organizacija može predložiti samo jednog kandidata/kinju za člana Radne grupe. Više nevladinih organizacija može predložiti istog kandidata.\n• izjavu lica ovlašćenog za zastupanje i predstavljanje nevladine organizacije o tome da više od polovine članova/ca organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/ce ili namještenici/ce.\n• fotokopiju lične karte ili drugog dokumenta na osnovu kojeg se utvrđuje identitet kandidata/kiinje za člana/cu Radne grupe;\n•izjavu kandidata/kinje da prihvata kandidaturu za člana/cu radne grupe.\nDokumentacija po Javnom pozivu dostavlja se arhivi Ministarstva nauke na adresu:\nMinistarstvo nauke Crne Gore, Rimski trg br. 46, 81 000 Podgorica, sa napomenom: „Predlaganje kandidata za člana Radne grupe za izradu Strategije pametne specijalizacije (2018-2022) s Akcionim planom“.\nPrijedlog kandidata za člana Radne grupe biće razmatran samo ako je dostavljen uz svu potrebnu dokumentaciju i u naznačenom roku.\nMinistarstvo nauke će u roku od tri dana od isteka roka za dostavljanje prijedloga kandidata/kandidatkinja, na svojoj internet stranici objaviti listu kandidata/kandidatkinja koji su predloženi za članove/ice radnog tijela, sa nazivima nevladinih organizacija koje su ih predložile.\nEventualna pitanja oko postupka predlaganja kandidata za člana Radne grupe mogu se dostaviti na e-mail adresu: tijana.cadjenovic@mna.gov.me.


HOĆE A NEĆE – AMERI SE PREDOMISLILI: Ne idemo iz Sirije dok ID ne nestane | WebTribune\nHome U FOKUSU HOĆE A NEĆE – AMERI SE PREDOMISLILI: Ne idemo iz Sirije dok ID ne nestane\nHOĆE A NEĆE – AMERI SE PREDOMISLILI: Ne idemo iz Sirije dok ID ne nestane\nPosted date: јануар 07, 2019 In: U FOKUSU\nSavetnik za nacionalnu bezbednost Bele kuće DŽon Bolton izjavio je da američke trupe neće napuštati severoistočnu Siriju sve dok ekstremisti Islamske države ne budu poraženi i dok kurdski borci koji su saveznici SAD ne budu zaštićeni, prenosi AP.\nAgencija navodi da se ovim šalje signal da bi moglo da dođe do pauze u povlačenju iznenada najavljenom prošlog meseca, za koje se u prvom trenutku očekivalo da bi moglo da bude okončano u roku od nekoliko nedelja.\nNavodi se da je Bolton, pre radne večere s izraelskim premijerom Benjaminom Netanijahuom, poručio da nema nikakvog vremenskog plana i da je američki predsednik Donald Tramp ponovo potvrdio posvećenost povlačenju trupa iz Sirije, ali da one “neće biti u potpunosti povučene dok Islamska država ne nestane”.\nAP prenosi da je sraeli Netanijahu pozvao SAD da priznaju izraelski suverenitet nad spornom Golanske visoravni, koju je Izrael zauzeo u ratu sa Sirijom iz 1967. godine, a 1981. je anektirao tu oblast, što međunarodna zajednica nije priznala.\nNetanijahu je objavio takođe da će u ponedeljak sa Boltonom posetiti taj region, ukoliko vremenski uslovi to dozvole.\nNIŽERAZREDNA PROVIDNA PODVALA: Izmislili tarife pa sad oko nje pregovaraju\nNEPOJMLJIV OBRT U AFERI BOMBARDOVANJA SIRIJE: Nećete verovati ko stoji iza svega i šta se sve događalo …\nDRAMATIČNA OBJAVA VUKA JEREMIĆA: Vlast u Srbiji na korak od predaje Kosova – EVO ŠTA SE DOGAĐA …


Republikanski senatori prete da će blokirati plan za ekonomski oporavak\nOpozicioni republikanski senatori upozorili su da će verovatno glasati protiv predsednikovog paketa stimulativnih mera ukoliko ne bude revidiran kako bi se njime predvidelo otvaranje većeg broja radnih mesta.\nDrugi po rangu republikanac u Senatu, Džon Kajl iz Arizone, izjavio je da ovaj zakonski predlog mora biti izmenjen. Kajl i drugi republikanci ukazuju da se ovim planom u vrednosti od 820 milijardi dolara razbacuje novac na programe koji neće stimulisati privredu. Oni apeluju za veće smanjenje poreskih stopa i izgradnju infrastrukture.\nJoš jedan uticajni republikanac, Džim deMint iz Južne Karoline, nazvao je taj zakonski predlog "planom za trošenje", a ne "paketom stimulativnih mera" On je izjavio da je ovaj plan "privremen" i da se njime "naveliko troši novac".\nPredstavnički dom američkog Kongresa već je odobrio taj plan dok Senat počinje debatu o tom zakonskom predlogu ove nedelje. Predsednik Obama je ukazao da je plan stimulativnih mera neophodan da bi se sačuvalo ili otvorilo tri miliona radnih mesta.


Hipoteka na zemlju firme iz Marovićeve grupe - Vijesti.me\nHipoteka na zemlju firme iz Marovićeve grupe\nOpština Budva opet blokirala zemljišni kompleks u Lučicama zbog poreskog duga od 58.000 eura Edit\nLučice (Foto: Vuk Lajović)\nVuk Lajović 25. maj 2018, 19:57 ažurirano 9. decembar 2018, 10:03\nOpština Budva blokirala je zemljišni kompleks od gotovo devet i po hiljada kvadrata u uvali Lučice, vlasništvo podgoričke kompnije „Property investments“ zbog poreskog duga od 58 hiljada eura.\nHipoteka na atraktivni zemljišni kompleks upisana je juče u katastarsku evidenciju Uprave za nekretnine na zahtjev opštinskog Sekretarijata za finansije. Ovo je šesta po redu hipoteka, koju je lokalna uprava za proteklih četiri godine upisla na zemlju podgoričke firme, koju povezuju sa šefom organizovane kriminalne grupe Svetozarom Marovićem i njegovom nekadašnjom savjetnicom Oliverom Ilinčić.\nPoreski dug prema lokalnoj samoupravi dostigao je gotovo pola miliona eura, a isto toliko se duguje i državi Crnoj Gori, koja je takođe, početkom januara zbog poreskog duga blokirala zemljišni kompleks. Ovim je firma dostigla milionski dug za porez, upravo onoliko koliko se i Marović sudskim presudama obavezao da vrati u opštinsku kasu zbog malverzacija koje je priznao da je uradio.\nNajnovija blokada imovina uslijedila je praktično odmah nakon što je Viši sud skinuo privremenu mjeru sa ove, kao i još nekoliko zemljišnih parcela od Lučica do Budve vlasništvo četiri kompanije, koje su povezivane sa Marovićem.\nNakon što Specijalno tužilaštvo nije pokrenulo istragu protiv Ilinčićke koja se nalazi u Srbiji, sudija za istragu Višeg suda je ukinuo privremenu mjeru zabrane otuđenja i opterećenja na imovinu mreže povezanih kompanija „Property investments“, „Adriatic investments“, „Fifth avenue investment limited“ i „Good location properties“.\nViši sud je prvobitno po nalogu Specijalnog tužilaštva donio 26. januara 2016. privremenu mjeru, od kada je u katastarskoj evidenciji bila upisana zabrana na zemljišnim kompleksima uz samu obalu kojim gazduju ove firme\nNaime u okviru izviđaja u afere „Property“ koji je pokrenulo Specijalno tužilaštvo, sumnjičilo se da je organizovana grupa, na čijem je čelu bio Marović, izvršila višemilionsku malverzaciju te prevaru gotovo 20 budvanskih porodica.\nKupovinom zemljišnih kompleksa na najatraktivnijim pozicijama, u periodu od 2007. do 2009. preko ovih firmi, čiji se vlasnici i dalje kriju iz ofšor firmi sa egzotičnih ostrva, brojni mještani su ostajali bez svoje ušteđevine, koja je na prevaru poslužila da se kao kolateral izmire kreditna dugovanja povezanih firmi, koje je neformalno predstavljala Ilinčićeva.\nIako se pod lupom našla Ilinčićka, ipak, tužioci nijesu pokrenuli istragu i cijeli slučaj završili optužnicom, tako da vlasnici ovih firmi sada mogu da odahnu.\n“Property investments” je vlasnik parcele od 9.432 kvadrata u Lučicama. Osnivači ove firme, sudeći po Centralnom registru privrednih subjekata, “sakriveni” su iza firme “Blunt internacional” sa dalekih Britanskih Djevičanska ostrva, a izvršni direktor je Katarina Radišević, koja je bila jedna od osumnjičenih.\nOsim Opštine i države koje su upisale hipoteke zbog poreskih dugovanja, hipoteku ima i Hipo Alpe adria banka zbog kredita od pet miliona eura, koji je prije deceniju uzeo „Property investments“. Banka je u nekoliko navrata objavljivala prodaju zemlje.\nM&V COMPANY ZAVEO USTAVNU ŽALBU\nProsječan novembarski račun za struju 30,55 eura\nVlada predlaže ulaganje od 155 miliona eura za spasavanje Montenegro Airlinesa\nDržavi fali 1,19 milijardi eura u naredne tri godine


Par riječi o nama - Modro & Zeleno\nMODRO & ZELENO je naučno informativni portal namijenjen ljudima koji žele da se okoriste znanjem stručnjaka iz oblasti prirodne i naučne medicine, farmacije, nutricionizma, psihologije, sporta, mikrobiologije, genetike, kozmetike i dr.\nCilj portala je da vam se u moru sadržaja, koji se nude na internetu, napravi mjesto sa kojeg ćete moći crpiti pouzdane i korisne informacije.\nStručnjaci sa područja Zapadnog Balkana koji dijele iste stavove po pitanju bitnosti širenja ispravnih i korisnih informacija, vam stavljaju na raspolaganje svoje znanje u želji da se njime maksimalno okoristite.\nRadi se o ekipi sa dobrom dozom entuzijazma koja želi doprinijeti poboljšanju stanja u društvu, što je ovom podneblju zasigurno prijeko potrebno.\nModro & Zeleno u cilju održivosti projekta stavlja reklamni prostor portala na raspolaganje ali ne podređuje spomenute principe komercijalnom aspektu. Želimo biti dosljedni objektivnom izvještavanju i ne potpasti uticajima interesnih konflikata.


Petina zaliha američkog uranijuma u rukama — Rusije - 04.09.2016, Sputnik Srbija\nPetina zaliha američkog uranijuma u rukama — Rusije\nNuklearna energija je postala tema i ovih predsedničkih izbora u SAD. Američki mediji su iskopali informacije iz vremena dok je Hilari Klinton bila državni... 04.09.2016, Sputnik Srbija\n18:44 04.09.2016 (Osveženo: 21:23 04.09.2016)\nNuklearna energija je postala tema i ovih predsedničkih izbora u SAD. Američki mediji su iskopali informacije iz vremena dok je Hilari Klinton bila državni sekretar SAD da je ona, navodno, pomogla da ruska državna korporacija „Rosatom“ kupi američku kompaniju „Uranijum 1“, koja poseduje 20 odsto zaliha urana u SAD.\nAmerički list „Nju Amerikan“ optužuje Hilari Klinton da je potkopala bezbednost zemlje, kada je pomogla da akcije kompanije kompanije „Uranijum 1“ pređu u ruke Rusije. Fond Klintonove je, navodno, od tog posla dobio desetine miliona dolara. Ako je sve i bilo tako, samo se možemo setiti reči numidijskog kralja Jugurte koji je govorio o Rimu:\n„Podmitljivog li grada, koji će brzo propasti, samo dok se kupac nađe.“\n„Rosatom“, to jest njegova kćerka firma ARMZ, postepeno je kupovao akcije kanadske firme „Uranijum 1“ od 2009. do 2013. godine i došao u posed rudnika koji se prostiru od Centralne Azije do američkog zapada. Zahvaljujući toj transakciji „Rosatom“ je postao jedan od najvećih proizvođača uranijuma na svetu. Kompanija je dobila rudnike u Kazahstanu koji su najprofitabilniji na svetu, a u SAD poseduje kontrolni paket najvećih rudnika urana. „Uranijum 1“ poseduje preduzeća u Vajomingu, Teksasu i Juti i nalazi se na četvrtom mestu po obimu proizvodnje uranijuma u svetu.\nA nije sve išlo tako glatko. Najvažniji faktor u jačanju pozicija „Rosatoma“ je okončanje važenja sporazuma Gor-Černomirdin iz 1993. godine, prema kojem se Rusija obavezala da u SAD izvozi uranijum po simboličnoj ceni (mnogi u Rusiji taj ugovor smatraju izdajom nacionalnih interesa zemlje). On je predviđao preradu ruskog oružanog uranijuma u gorivo za američke nuklearne centrale.\nAnalitičari ističu da je tehnologija „antiobogaćivanja“ uranijuma jedinstvena i da njome sada ne vlada nijedna zemlja u svetu osim Rusije. Tokom godina važenja sporazuma Rusija je ukupno dobila oko 12 milijardi dolara, dok je prema mišljenjima nekih eksperata predati uranijum koštao minimum 50 milijardi dolara. Oko 40 odsto američkih nuklearnih centrala koristilo je ruski prerađeni uranijum za rad — kapaciteta za proizvodnju tog goriva u SAD nije bilo dovoljno. Sada je situacija mnogo drugačija — isporuke će biti komercijalizovane.\n© Sputnik / Igor Zarembo / Uđi u foto-galerijuMaketa Baltičke nuklearne stanice u Nemanskom području Kalinjingradske oblasti\nMaketa Baltičke nuklearne stanice u Nemanskom području Kalinjingradske oblasti\nRusija je danas jedan od lidera u izvozu nuklearnih tehnologija — veličina tržišta se procenjuje na 500 milijardi dolara. Sa druge strane, SAD već dugo vremena ne pokazuju aktivnost u toj sferi. Pitanje bezbednosti i štednja, kao i konkurencija gasnih i elektroenergetskih kompanija, postali su glavne kočnice razvoja američke nuklearne industrije.\nPrema podacima Svetske nuklearne asocijacije, na Rusiju otpada 37 odsto tržišta nuklearnih centrala u izgradnji po čitavom svetu. Osim običnih nuklearnih centrala, Rusija radi na izgradnji mobilnih i plivajućih varijanti.\n© Sputnik / Aleksej Družinjin / Uđi u foto-galerijuVladimir Putin u poseti preduzeću za proizvodnju nuklearnog goriva "Elemaš" u Elektrostali\nVladimir Putin u poseti preduzeću za proizvodnju nuklearnog goriva "Elemaš" u Elektrostali\nU ovom trenutku Rusiji pripada 17 odsto svetskog tržišta goriva za nuklearne stanice — ona isporučuje gorivo za 76 reaktora, uključujući 14 iz Rusije. Ona se nalazi i među prvih deset svetskih inovacionih lidera u oblasti nuklearne energetike.\n„Rosatom“ je za poslednjih deset godina sklopio ugovore vredne preko 110 milijardi dolara, a trenutno se širi i u Evropi. On će snabdevati Francusku metalnim uranijumom za višenamenski istraživački reaktor „Žil Gorovec“, koji se gradi na jugu zemlje u nuklearnom centru „Kadareš“. Osim Francuza, metalni uranijum koriste i Nemci u istraživačkom reaktoru „Minhen 2“. Pored toga, „Rosatom“ gradi prvu nuklearnu stanicu u Turskoj i dva nuklearna reaktora u Iranu, kao i u mnogim drugim zemljama.\n16 Avgust 2016, 10:35\nNa teritoriji Rusije se godišnje dobija 3.000 tona uranijuma. Ruska državna nuklearna kompanija „Rosatom“ ima dovoljno uranijuma za potrebe svojih projekata za idućih 100 godina. Osim toga, kompanija ima druge po veličini rezerve uranijuma na svetu.\nTreba naglasiti da korporacija „Uranijum 1“ nema nikakve probleme zbog antiruskih sankcija koje su uvele SAD. Očigledno, Amerika nije želela da rizikuje moguće probleme u energetskom sektoru.


Novo dečje igralište u Užicu zahvaljujući Novak Đoković fondaciji - Društvena Odgovornost\nPredstavnici Novak Đoković fondacije, Grada Užice i Predškolske ustanove “Užice” nedavno su svečano otvorili kompletno opremljeno igralište za decu u vrtiću “Bambi”. U adaptaciju igrališta Fondacija je uložila 2.305.875 dinara.\nVrtić “Bambi” predstavlja jedan od devet objekata u sklopu Predškolske ustanove “Užice” i ujedno је jedan od najvećih vrtića u gradu, koji pohađa oko 380 mališana. Gorana Džudža Jakovljević, projektna menadžerka Novak Đoković fondacije, osvrnula se na dosadašnje rezultate i sjajnu saradnju na projektu:\n“Igrališta pružaju ključne i vitalne mogućnosti za dečji razvoj. Istraživanja pokazuju jasnu vezu između igre i razvoja mozga i motornih sposobnosti. U okviru konkursa iz 2015. fondacija Đoković je do sada opremila četiri igrališta u Srbiji, ovo je peto po redu, čime je više od 1.000 mališana dobilo nova mesta za svakodnevno igranje. U planu je opremanje vrtića mobilijarima u još tri grada. Inicijative zajednica su od ključnog značaja i želimo da se zahvalimo na mapiranju i prijavljivanju projekata kojima je pomoć neophodna. Zajedno možemo doprineti stvaranju boljih uslova za decu.”\nU ime svih zaposlenih i korisnika, direktorka PU “Užice” Veselinka Jovanović zahvalila se na donaciji.\n“Hvala Fondaciji Novak Đoković što nas je obradovala i na korišćenje nam poklonila ovo divno igralište sa pratećim mobilijarom. Ovom donacijom Fondacija je omogućila da deca grada odrastaju u stimulativnom okruženju i podsticajnoj sredini. Deca će, zajedno sa svojim vaspitačima, uživati u korišćenju ovog prostora i uvek se rado sećati ljudi koji su im to uživanje omogućili”,\nizjavila je direktorka vrtića, da bi potom zamenik gradonačelnika Užica Nemanja Nešić istakao da se svako ulaganje u bezbrižno dečje odrastanje višestruko vraća:\n“Najmlađi zaslužuju bezbedne uslove za igru, koja razvija njihove fizičke i intelektualne sposobnosti i podstiče ih na druženje. Sve što u najranijem detinjstvu naučimo ugrađeno je u temelje naše ličnosti. Zato smo zahvalni Fondaciji Novak Đoković, koja je u našem gradu opremila igralište po meri deteta, na kome će, sigurni smo, užički mališani uživati u igri i kroz igru usvajati prave vrednosti. Poklon od nekoga ko je porastao do zvezda ima još veću vrednost. Novak će nas uvek podsećati na onoga ko treba da bude uzor deci ne samo na sportskom terenu već i u humanim delima, koje čoveka čine velikim.”


17:39 17 April 2021\nRuski egzarhat u zapadnoj Evropi odriče se Carigrada\nArhiepiskopija pravoslavnih ruskih crkava u zapadnoj Evropi na vanrednoj sednici je ubedljivom većinom glasova odbila da se samoraspusti, na čemu insistira Carigradska patrijaršija.\nRPC poziva pravoslavnu zajednicu da ne prizna „novu crkvu“ u Ukrajini\nSveti sinod Ruske pravoslavne crkve pozvao je druge pomesne pravoslavne crkve da ne priznaju zajednicu autokefalne pravoslavne crkve u Ukrajini, koja je formirana tokom „ujediniteljskog sabora“ u Kijevu 15. decembra.\nCarigrad: Priznanje autokefalnosti „nove crkve“ u Ukrajini 6. januara\nCarigradski patrijarh Vartolomej uručiće 6. januara tomos, odnosno priznanje o autokefalnosti, poglavaru „nove crkve“ u Ukrajini, saopštila je Carigradska patrijaršija.\nU Kijevu se održava „ujediniteljski sabor“\nU Hramu Svete Sofije u Kijevu počeo je „ujediniteljski sabor“ na kom bi trebalo da bude formirana „nova crkva“ u Ukrajini, saopštila je u subotu administracija ukrajinskog predsednika Petra Porošenka.\nCarigrad u januaru dodeljuje autokefalnost Kijevu\nCarigradska patrijaršija će predati Ukrajini tomos o autokefalnosti uoči pravoslavnog Božića, saopštio je portparol nekanonske Kijevske patrijaršije Jevstratije Zorja.\nKijev očekuje da će autokefalnost jedinstvene pravoslavne crkve u Ukrajini uskoro biti postignuta i pravno i kanonski, izjavio je u subotu ukrajinski predsednik Petro Porošenko na obeležavanju Dana sećanja na žrtve „golodomora“.\nSaradnici Službe bezbednosti Ukrajine počeli su da pozivaju pojedine episkope kanonske Ukrajinske pravoslavne crkve na „razgovor“, saopštio je u subotu šef Pravnog odeljenja UPC, protojerej Aleksandar Bahov.\nSinod kanonske Ukrajinske pravoslavne crkve (UPC) objavio je da raskida euharističko opštenje sa Carigradom zbog dešavanja u Ukrajini, navodi se u izjavi objavljenoj na sajtu UPC.\nRuska pravoslavna crkva traži od Carigrada da se izvini zbog nanošenja značajne štete svetskom pravoslavlju, izjavio je portparol patrijarha Kirila, Aleksandar Volkov.


NIJE NEZADOVOLJAN UPRKOS PORAZU: Smiljanić posle Budućnosti otkrio da li ostaje u Partizanu | Najnovije vesti - Srbija danas\n26.06.2019. • 10:31 Srbija Danas\nCrno-beli poraženi u Užicu od Podgoričana sa 1:0.\nFudbaleri Partizana poraženi su u prvom pripremnom meču koji su u Užicu na stadionu Slobode igrali protiv podgoričke Budućnosti sa 1:0. Savo Milošević je dva poluvremena odigrao sa dva različita tima, a Partizan je dva puta pogađao i okvir gola. Jedan od najiskusnijih, Milan Smiljanić bio je zadovoljan posle meča, bez obzira na poraz.\n- Iz jakog treninga smo ušli u utakmicu, a još uvek ne znamo ni gde smo ni koji će igrači ostati ili doći. Možemo da budemo zadovoljni trčanjem, ne i rezultatom iako on nije najbitniji, ali nam je ovo došlo kao najjači trening posle par dana jakog rada i priprema za ono što nas čeka u Sloveniji. Bilo je šansi, ali definitivno nije bio rezultat u prvom planu. Pohvalio bih Budućnost jer je zaista odigrala na vrhunskom nivou, mada mislim da su oni i ranije od nas krenuli sa pripremama - rekao je Smiljanić.\nPartizan se danas vraća u Beograd, a zatim sledi odlazak u Sloveniju gde će crno-beli raditi od 2. do 13. jula i pripremati se se za drugo kolo kvalifikacija za Ligu Evrope protiv pobednika meča između škotskog Kilmarnoka i velškog Konah Veja. Kada su u pitanju očekivanja u Partizanu, Smiljanić sve to dobro zna.\n- Znamo da je uvek turbulentno u Partizanu tokom jula i avgusta. Imamo Evropu, Škoti su težak protivnik. Očekujemo prolazak, ali su oni kvalitetna ekipa koja je osvojila kup u Škotskoj i poslednjih 10 utakmica u šampionatu bila neporažena što znači da moramo ozbiljno da priđemo utakmici protiv njih i da guramo ka Ligi Evrope pošto imamo težak put. Što se tiče prvenstva, zna se - uvek se ide na titulu i ako je moguće duplu krunu - zaključio je Smiljanić odgovorom da li ostaje u Humskoj. - Da, ostajem u Partizanu.


Crno-bela nostalgija: Foto arhiva, treneri Partizana - Ivan Golac\nIvan Golac, nekadašnji desni bek Partizana, rođen je 1950. godine u Koprivnici. Još kao dečak, preselio se sa roditeljima u Beograd gde se ubrzo upisao u fudbalsku školu Partizana. Prošao je sve kategorije i početkom sedamdesetih godina prošlog veka debitovao i za prvi tim. Polovinom te decenije postaje standardan igrač na poziciji pored desne aut linije. S Partizanom osvaja dve šampionske titule - 1975/76 i 1977/78, i u obe šampionske ekipe bio je standardni prvotimac. Van terena, svojom pojavom i dugom kosom podsećao je na rok zvezdu i odudarao je od klišea prosečnog fudbalera. Ivan Golac nastavio je karijeru u Engleskoj, kada je 1978. potpisao za Southampton . Bio je jedan od prvih stranaca u ostrvskom fudbalu a u timu "svetaca" je proveo pune četiri sezone dok je još jednu proveo na pozajmicama igrajući za Bournemouth i Manchester City. Ostrvsku karijeru završava igrajući za Portsmouth. U periodu dok je igrao za Southampton, najveći uspesi sa klubom su mu bili jedno drugo mesto u Diviziji 1, kao i finale Liga kupa 1979. godine.\nPosle igračke karijere Golac se posvetio trenerskom poslu, a i trenersku karijeru je započeo u Partizanu, kada je u sred sezone 1989/90 seo na klupu "crno-belih". Kakav je bio kao igrač, takav je Ivan bio i kao trener - beskompromisan, ofanzivan, sa verom u sebe i svoj tim. Njegove izjave su bile van svih klišea, umeo je pred utakmicu da ohrabri svoje igrače rečima "Zgazićemo boraniju!". Skoro do kraja te sezone bio je na mestu trenera, a iz tog perioda pamte se legendarne utakmice Partizana protiv timova kao što su Celtic i Groningen, kada je Partizan igrao pravi "ostrvski" fudbal, za gol više. Partizan je uspeo da eliminiše Celtic iz Kupa pobednika kupova, posle utakmice za istoriju, kada je posle pobede od 2-1 u Mostaru, u gostima izgubio od Škota sa 5-4, ali je zbog više golova datih u gostima Partizan prošao u sledeću rundu. Sledi Groningen i još jedna goleada u gostima (3-4) a u Beogradu pobeda Partizana od 3-1. Ipak, na proleće, jači od tima iz Humske bio je Dinamo Bukurešt. U šampionatu i kupu Jugoslavije, Partizan je pod vođstvom Ivana Golca takođe odigrao nekoliko neverovatnih utakmica, od kojih su najviše u sećanju pobeda u kupu protiv Dinama od 3-2 posle preokreta, kao i neverovatna prvenstvena utakmica protiv Osijeka u Beogradu, kada je Partizan posle prednosti od 3-0 dozvolio Osječanima da povedu 4-3, da bi potom Partizan dao još 3 gola i rešio meč u svoju korist rezultatom 6-4! Ipak, takva hazarderska igra je značila i veće probleme u odbrani, pa je Partizan izgubio određen broj utakmica, što je Golca kasnije i koštalo mesta trenera.\nGolovi sa utakmice Celtic - Partizan 5-4, 27.09.1989:\nLabels: foto arhiva G - O, Golac, treneri Partizana


Mehmedović posjetio kompaniju Natron-Hayat u Maglaju - Index.ba\nMehmedović posjetio kompaniju Natron-Hayat u Maglaju\nGenerali, veterani i žrtve genocida: Tražimo istragu ko je, kako i zašto uhapsio Aliju Izetbegovića!\nLipovača o 27.godišnjici smrti nekadašnjeg ministra vanjskih poslova RBiH: Posebnost dr. Ljubijankića kao ljekara, umjetnika, čovjeka iz naroda, će se isticati kroz vrijeme pred...\nZastupnik Stranke demokratske akcije (SDA) u Zastupničkom domu Parlamentarne skupštine Bosne i Hercegovine Šemsudin Mehmedović posjetio je danas kompaniju Natron-Hayat u Maglaju, prenosi Anadolu Agency (AA).\nKako je saopćeno iz te kompanije, Natron – Hayat je vodeća je firma u Bosni i Herecgovini koja se zalaže da ekološka prerada drveta u papir ima višestruku ekonomsku vrijednost. Ovdje se sa preradom celuloznog drveta njegova vrijednost uvećava pet puta, što znači da se na taj način toliko povećava i dobit.\nGeneralni direktor Natron-Hayata, Mehmet Eray Nasoz sa svojim saradnicima Mirkom Stanićem i Azemom Mulasmajić, je upoznao Mehmedovića, povodom njegove posjete ovoj firmi, sa izazovima sa kojima se susreću u poslovanju.\n„Ovo je veoma važna fabrika za regiju i BiH, ali se susreće sa nedostatkom sirovina za celulozu što je važan faktor za njen opstanak. Mi se suočavamo sa neuređenim sistemom u oblasti prerade drveta, jer zakon o šumama još nije donesen“, rekao je Eray Nasoz i dodao:\n„Nezaštićenost izvozno orijentiranih privrednih subjekata, poremećaj na tržištu nakon velike ekspanzije proizvodnje peleta, te izazovi slobodne trgovine između BiH i drugih zemalja je, pored ostalog, ono što utiče na naše poslovanje“.\nŠemsudin Mehmedović je u razgovorima sa menadžmentom kojim je prisustvovala i Adisa Kokić Hinović, stručnjak za vanjsku trgovinu i međunarodne odnose rekao da će, kako je navedeno u saopćenju, pružati podršku u rješavanju problema ove firme koja se nalazi u Zeničko-dobojskom kantonu, te da će svojim znanjem i iskustvom tome i dalje doprinositi.\n„Izražavam spremnost i odlučnost da se ubrza donošenje Zakona o šumama u BiH“, dodao je on.\nRazgovarano je i o mogućnostima nabavke repromaterijala iz zemalja EU, kao i drugih sa kojima BiH ima slobodnu trgovinu, te o konkurentnosti proizvoda Natron Hayata.\nNakon razgovora Mirko Stanić, direktor proizvodnje je goste proveo kroz hale tehničko-tehnološkog procesa.\nPrethodni članakBanjalučani se oprostili od Marijana Beneša\nNaredni članakŠepić iz Cazina započeo kampanju: Vjerujem da će ljudi odbaciti strah i izabrati novu politiku srednjeg puta koja nudi evropsku BiH


Đoković u nedelju počinje borbu za povratak na svetski teniski tron\nNovak kaže da je na Završnom mastersu u Londonu najbolje da se izbegnu kalkulacije. Želi da beleži pobedu po pobedu do kraja turnira i tako ponovo stigne do trona. "Prvo mesto na listi je nadohvat ruke kako Rafi tako i meni. Ovaj turnir će odlučiti ko će biti broj jedan na kraju ove sezone. Svakako da je Rafa u boljoj poziciji, ali posle trijumfa na Mastersu u Parizu dao sam sebi veliku šansu. U dobroj sam poziciji", smatra Đoković.\nŠampion Australijan Opena i Vimbldona Novak Đoković veruje da ima dobre izglede da sezonu završi kao najbolji teniser sveta.\nSrpski teniser je posle tačno godinu dana vladavine, poziciju broj jedan u prošli ponedeljak prepustio Rafaelu Nadalu koji sada ima 640 poena prednosti. Sledi poslednji turnir sezone, Završni masters u Londonu, a Đoković će u nedelju od 15 časova prvi put u karijeri igrati sa Italijanom Mateom Beretinijem.\nGovoreći o prvom protivniku, Novak je istakao da je svestan da na scenu polako stupaju mladi igrači kao što je Beretini. Italijan je blistao na US Openu gde je stigao do polufinala.\nO meču u nedelju je govorio i Mateo Beretini koji je zaključio da će duel sa Đokovićem biti veliko iskustvo za njega.


PORTAL: Muslimanska porodica iskrcana s leta zbog "sumnjivog razgovora"\nMuslimanska porodica iskrcana s leta zbog "sumnjivog razgovora"\nJedna muslimanska porodica iskrcana je sa leta američke kompanije Ertren Ervejs zbog "sumnjivog" razgovora i nije joj bilo dopušteno da se vrati u avion ni pošto je provera pokazala da su "čisti".\nAtif Irfan, jedan od članova porodice, rekao je za CNN da su federalne vlasti "skinule" sa leta njega i još sedam članova njegove porodice, kao i jednog njihovog prijatelja, pošto su ih putnici u avionu pred poletanje čuli kako razgovaraju o najsigurnijem mestu za sedenje u avionu. On je rekao da su u razgovoru izbegavali da koriste bilo kakve "opasne" reči kao što je "bomba", koje bi mogle da izazovu bezbednosne provere.\nOni su bili u avionu koji je iz Vašingtona išao za Majami, kada su drugi putnici čuli njihov razgovor i prijavili ih vlastima. Nakon toga su sva 104 putnika iskrcana s leta i prošla ponovo kroz sve neophodne provere, a opet im je proveren i prtljag.\nAviokompanija Ertren Ervejz je saopštila da je od devet osumnjičenih putnika, šestoro tražilo da ponovo bude ukrcano na avion za Floridu. Međutim, "jedan od putnika iz grupe postao je iritantan i imao je neodgovarajuće komentare. Došle su lokalne snage reda i odstranile (muslimanske) putnike iz prostora za ukrcavanje u avion", dodaje se u saopštenju.\nBrat Atifa Irfana rekao je za Vašington post da misli da su on i ostali članovi porodice - inače svi osim jednog rođeni u SAD - odstranjeni s leta zbog njihovog izgleda: muškarci nose brade, dok žene nose feredže.\nIrfan je rekao za CNN da su policajci bili ljubazni prema njima, ali i da se njegova porodica "uznemirila" pošto im i posle bezbednosne kontrole koja je pokazala "da nisu učinili ništa loše", nije dozvoljeno da se vrate u avion.


Nakon subvencija, na poslu ostane tek svaki 20. radnik - Ekonomija - Dnevni list Danas\nPočetna » Ekonomija » Nakon subvencija, na poslu ostane tek svaki 20. radnik\nOve godine država finansira poslodavce sa 2,8 milijardi dinara za zapošljavanje, stručnjaci i sindikalci skeptični\n* Po našim podacima, samo pet odsto radnika zadržava posao nakon isteka subvencija. Sve ostale poslodavac otpusti nakon što država prestane da finansira njihove plate\n3Piše: G. Vlaović 16. marta 2017. 14.07\n– Mi smo generalno nezadovoljni sistemom subvencija koje država daje poslodavcima jer one ne prestavljaju nikakve garancije da će biti postignuti adekvatni rezultati. Po nama, to predstavlja najobičnije arčenje novca poreskih obveznika. U prilog tome ide podatak do koga smo došli da samo pet odsto radnika zadržava posao nakon isteka subvencija. Sve ostale poslodavac otpusti nakon što država prestane da finansira njihove plate i uliva finansijske injekcije u ta privatna preduzeća – kaže za Danas Ranka Savić, predsednica Asocijacije slobodnih i nezavisnih sindikata.\n– Jedno kraće vreme političari mogu da se hvale da su povećali broj zaposlenih, ali gledano na duge staze subvencijama se ništa ne postiže i od njih korist imaju samo poslodavci jer radna mesta posle njihovog prestanka uglavnom ne opstaju. Tipičan primer za to su subvencije koje dobijaju strani poslodavci u Srbiji koje im povećavaju profit, a država i privremeno zaposleni faktički od toga nemaju nikakvu korist. Umesto toga, Srbija bi taj novac trebalo da ulaže u privredu, naročito u mala i srednja preduzeća. Ako bi se to ostvarilo, ta preduzeća bi dobro poslovala i imala bi potrebu za novom radnom snagom, što bi se i realno odrazilo na smanjenje nezaposlenosti u Srbiji – ističe Ranka Savić.\n– To je osnovni cilj tih mera, pored toga što predstavlja bacanje državnog novca u bunar. Takav način zapošljavanja sugeriše zaposlenima da im niko ne garantuje stalni posao, da treba da budu srećni što uopšte rade pa makar na određeno i da prihvate surovu činjenicu da se njihova radnička prava stalno smanjuju i krše. Na taj način dolazimo u situaciju koja odgovara poslodavcima, a to je da radnici ne smeju da se pobune protiv nehumanih uslova rada i malih nadnica jer zbog generalne nesigurnosti kada je reč o zaposlenju bivaju zadovoljni samom činjenicom što uopšte rade – zaključuje Pavlović.\n16. marta 2017. u 16.22\nSubvencije su uvek prevara, baš kao "banke za razvoj", i nemaju drugu svrhu sem da se uradi upravo ovo – zaposli, uzmu pare i otpusti. Ono što bi imalo smisla je da se svim privrednicima pojednostavi saobraćaj sa državom i poslovanje i da se umanje porezi i doprinosi, tj. da se da prostor onima koji bi hteli da svoj posao prošire da to mogu da pokušaju, pa ako uspeju, biće i više radnih mesta. Ovako se samo presipa, i to u džepove "naših"…\n16. marta 2017. u 17.19\nUlagala bi država i u domaće manje kompanije, ali ima jedan problem: kako da uplate deo sredstava na račune na kajmakčalanska ostrva, kada im je celo poslovanje ovde? Dinkićev model "ja tebi ti meni, ali tamo" doveden do perfekcije, jer su svi mediji na ledu za takve stvari.\nDesimir Maksimović kaže:\n16. marta 2017. u 17.21\nE vidite, ovo je podatak koji nećete čuti od sadašnje a niti prošle vlasti. Na žalost istinit je i to je surova realnost. Od subvencija profitiraju strane firme i stranci! Tako i mora biti kad o tome odlučuju i vode politiku i ekonomiju političari bez dana radnog iskustva, koji su sve svoje stekli u političkim strankama, na političkim funkcijama i uz pomoć tajkuna a odavno kod nas svaka stranka ima svoje tajkune.


Poziv špediterima za prijavu u sistem za prekograničnu kontrolu roba - Akta.ba\n07.12.2016. 09:26 / Izvor: Akta.ba\nZahtjev za registraciju korisnika podnosi se Federalnoj upravi za inspekcijske poslove, na obrascu FUZIP 006 koji se može preuzeti ovdje. Uz zahtjev potrebno je priložiti rješenje o upisu u sudski registar, ID broj pravnog lica i licenca/certifikat za obavljanje međunarodne špedicije.\nUkoliko špediterska kuća ispunjava uslove za registraciju i pristup BIMS-u, izdat će se rješenje o registraciji korisnika i pristupnim podacima. Jedna špediterska kuća može imati više korisničkih imena sa različitim pristupnim šiframa, ovisno o broju uposlenika koji su ovlašteni za podnošenje zahtjeva, saopćeno je iz Federalne uprave za inspekcijske poslove.\nTAGOVI: Federalna uprava za inspekcijske poslove špediteri špediterske kuće sistem za prekograničnu kontrolu roba BIMS


PUKAO IM FILM: Ljudi Na Sajmu Počinju štrajk Glađu\nRADULOVIĆ: Vučić sa poklanjanjem 3000 dinara hoće da podeli narod! Preležao sam to, imam više antitela od…\nUHAPSITI I SUDITI: NVO NAKAZA u crnom izvređala Srbe, uporedila ih sa nacistima!\nVUČIĆ ZADAJE UDARAC STEFANOVIĆEVOM SNS KRILU: Nije smeo da ga uhapsi, sada će ga diktator UNIŠTITI!\nDržavljani Srbije smešteni na Beogradskom sajmu, zbog nemogućnosti da i posle pet dana čekanja dobiju informaciju o rezultatima testova, najavili su za subotu 4. april početak štrajka glađu.\nOni, naime, i dalje ne znaju u kakvom su stanju. Oni su se obratili javnosti kroz saopštenje koje prenosimo u celosti:\n– Mi, državljani Srbije, smešteni na Sajmu, ovim putem molimo sve medije za pomoć. Od nedelje nismo dobili nikakvu informaciju u vezi sa testiranjem, a čekamo rezultate odnosno nove testove deset dana. Odgovorni epidemiolog B. Lj. negira bilo kakvu odgovornost i ne želi da priča sa pacijentima, pa ne pronalazimo drugi način da dobijemo mogućnost ponovnog testiranja. Dodatno, nikada nam zvanično nisu rečeni rezultati prethodno urađenih testova, niti smo ih dobili napismeno – kažu ljudi smešteni na Sajmu i dodaju:.\n– Još jednom napominjemo da ovde ima starijih ljudi, hroničnih bolesnika i jedno dete, a da uslovi svakako nisu najbolji za njihov oporavak. Iako je ovo privremena bolnica, ne postoje kartoni pacijenata ni odgovarajuća terapija. S druge strane, veliki broj ljudi nema nikakve simptome i zaraženi su još pre mesec dana.\n– Iako je najavljeno da će u Sajam dolaziti novotestirani sa lakim simptomima, to se ne dešava, te su ovde smešteni samo putnici i ljudi koji su prethodno bili lečeni u bolnici. Ovom prilikom želimo da najavimo štrajk glađu nas koji smo smešteni na Sajmu, sa početkom od 4. aprila 2020.godine, ukoliko ne dobijemo mogućnost ponovnog testiranja.\nPrethodni tekstUŽIVO: Prvi „iljušin“ sa ruskom pomoći sleteo na Batajnicu (VIDEO)\nSledeći tekstNOGO ŠOKIRAO: U Srbiji 5 miliona punoletnih, a 6,5 miliona glasača? (VIDEO)\nSUKOBI U NJUJORKU: Jevreji i Arapi se tuku na ulici, marševi za Palestinu širom SAD! (VIDEO)\nSAVETI EPIDEMIOLOGA: Ponašanje u autobusu, kafiću i odgovor da li su...


Saopštenje: Održan treći okrugli sto o Nacrtu zakona o turiz\nSaopštenje: Održan treći okrugli sto o Nacrtu zako...\nSaopštenje: Održan treći okrugli sto o Nacrtu zakona o turizmu i ugostiteljstvu održan u Podgorici\nObjavljeno: 05.02.2020. • 20:53 Autor: Ministarstvo održivog razvoja i turizma\nU Podgorici je 4. februara 2020. godine, održan treći okrugli sto o Nacrtu zakona o turizmu i ugostiteljstvu u organizaciji Ministarstva održivog razvoja i turizma i Zajednice opština Crne Gore, sa ciljem omogućavanja zainteresovanim predstavnicima organa lokalnih uprava, turističko-ugostiteljske privrede, naučnih institucija, poslovnih udruženja, civilnog sektora, nevladinih organizacija i preduzetnika iz opština središnjeg regiona Crne Gore, da daju svoj doprinos u koncipiranju zakonskih odredbi.\nGeneralna direktorica Direktorata za razvoj konkurentnosti i investicije u turizmu u Ministarstvu održivog razvoja i turizma Olivera Brajović u uvodnom izlaganju istakla je da se predloženim Nacrtom zakona o turizmu i ugostiteljstvu uređuju uslovi za kvalitetnije obavljanje turističke i ugostiteljske djelatnosti, odnosno unapređenje poslovanja u sektoru turizma kao jednom od razvojnih prioriteta u ukupnoj privredi Crne Gore.\nNajveći dio novih odredbi u Nacrtu zakona odnose se na transponovanje EU Direktive 2015/2302 o putovanjima u paket aranžmanima i povezanim putnim aranžmanima od 25. novembra 2015., kojom je Direktiva EU 90/314/EEZ (sa kojom je usklađen važeći Zakon), stavljena van snage. Osnovni razlozi za donošenje nove Direktive su značajne promjene na tržištu usluga putovanja koje su nastale primjenom interneta kao najvažnijeg savremenog sredstva tržišne komunikacije. Na taj način, veliki broj raznovrsnih usluga putovanja koje se nude i prodaju turistima van okvira paket-aranžmana, nalazi se u „sivoj“ zoni poslovanja prvenstveno zbog njihove neadekvatne pokrivenosti odredbama „stare“ Direktive (90/314/EEZ). Imajući u vidu takvo stanje, pristupilo se unapređenju zakonskog okvira poslovanja turističkih agencija obezbjeđujuči ujedno i kvalitetniju pravnu sigurnost i zaštitu turista/putnika kao potrošača njihovih usluga.\nOsim implementiranja EU Direktive 2015/2302, razlozi za donošenje novog Zakona su i minimiziranje nejasnoća upućujućih zakonskih normi u odnosu na druge propise i to za usluge u nautičkom turizmu, drumskom saobraćaju i po pitanju bezbjednosti hrane, zatim preciznije definisanje odredbi koje se odnose na zaštitu od buke od elektroakustičkih i akustičkih uređaja iz ugostiteljskih objekata, postupka kategorizacije i dr. uz jasnije preciziranje podjele nadležnosti između inspekcijskih službi u zavisnosti od predmeta kontrole sa osnovnim ciljem efikasnijeg suzbijanja poslovanja u “sivoj” zoni.\nTrećem okruglom stolu prisustvovalo je 18 učesnika, predstavnika lokalnih uprava, inspekcijskih organa, osiguravajućeg društva iz Glavnog grada Podgorica, Nikšića, Danilovgrada, Tuzi i Budve.\nU okviru Javne rasprave povodom Nacrta zakona o turizmu i ugostiteljstvu koja traje do 16. februara ove godine., okruglom stolu u Podgorici, prethodili su okrugli stolovi u Bijelom Polju (16. januara 2020.) i Budvi (28. januara 2020.).


• Eurobanka donirala igralište predškolcima\nZahvaljujući sredstvima prikupljenim humanitarnom karticom „Veliko srce” i istoimenom projektu koji realizuju Eurobanka i Fondacija Ana i Vlade Divac mališani predškolske ustanove Vera Gucunja iz Sombora dobili su novo igralište za bezbrižniju igru na otvorenom.\nPostavljen je novi mobilijar, a stari je obnovljen, kako bi bio bezbedniji za dečije aktivnosti. - Zadovoljstvo nam je što su kroz projekat Veliko srce, Eurobank i Fondacija Ana i Vlade Divac pomogli još jednom vrtiću. Izuzetno nam je stalo da se deci obezbede što je moguće povoljniji uslovi za odrastanje, obrazovanje i razvoj. Naš doprinos kroz renoviranje igrališta posmatramo isključivo kao dodatni podsticaj dužem i kvalitetnijem boravku dece u prirodi - prenela je Magdalena Tatić, direktor Sektora za kredite fizičkim licima u Eurobank. Mališane i predstavnike predškolske ustanove Vera Gucunja pozdravila je i Aleksandra Kecojević, program menadžer Fondacije Ana i Vlade Divac koja je partner Eurobanke u projektu. - „Veliko srce” je primer uspešne saradnje koja doprinosi društvenim promenama koje najpre odnose na kvalitetnije uslove za odrastanje i razvoj dece - rekla je Kecojević.\nTokom prethodnih godina, Eurobank i Fondacija Ana i Vlade Divac obnovili su više od 45 igrališta u dečijim vrtićima, veliki broj prostorija u školama i zdravstvenim ustanovama, a sve sa ciljem poboljšanja uslova za rast i razvoj najmlađih. Građani koji se odluče za MasterCard karticu nemaju nikakve dodatne troškove, ali njenom upotrebom doprinose važnom humanom cilju - rekonstrukciji škola i igrališta u predškolske i školske ustanove širom Srbije.\nsavamajstor @ Čet, 28.06.2018. 15:19\naleksandra kecojević društvo eurobanka fondacija ana i vlade divac magdalena tatić mastercard predškolska ustanova vera gucunja sombor veliko srce